Bianchinikrateret ligger ved siden af de nordlige Montes Jura-bjerge, som omgiver Sinus Iridum.  Karakteristika Nedslaget, som skabte dette krater nær randen af Jurabjergene medførte, at en del materiale blev slynget ud i bunden af Sinus Iridium. Kraterranden er ikke slidt af betydning, selvom der er et lille krater langs den indre side af den østlige rand. Indenfor den indre væg er bunden noget irregulær og har en lille samling højderygge i midten. Dele af den indre væg er styrtet ned i bunden langs den nordlige side.